ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วน ในท้องที่ตำบลคลองลุตำบลย่านซื่อ ตำบลบางเป้า ตำบลบ่อน้ำร้อนตำบลกันตังและตำบลกันตังใต้ อำเภอกันตัง จังหวัดตรัง อาศัยอำนาจตามความในมาตรา๑๓ แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ ๑ ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๖๐๐ ตารางเมตรขึ้นไปแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่าพื้นที่บริเวณดังต่อไปนี้ทิศเหนือจดเส้นขนานระยะ ๑,๕๐๐ เมตร กับแม่น้ำตรัง ฝั่งเหนือบรรจบกับเส้นขนานระยะ ๕๐๐ เมตร กับคลองลุ ฝั่งตะวันออก จนบรรจบกับแม่น้ำตรังฝั่งเหนือและเป็นเส้นตั้งฉากกับแม่น้ำตรัง ฝั่งเหนือไปทางทิศใต้จนบรรจบกับกึ่งกลางแม่น้ำตรังทิศตะวันออกจดเส้นเลียบกึ่งกลางแม่น้ำตรังไปทางทิศตะวันออกเฉียงใต้จนบรรจบกับแนวตั้งฉากกับแนวกึ่งกลางแม่น้ำตรังไปทางทิศใต้ บรรจบกับคลองบางเป้า ฝั่งตะวันออกเลียบคลองบางเป้า ฝั่งตะวันออกไปทางทิศใต้ บรรจบกับเส้นตั้งฉากกับทางหลวงแผ่นดินหมายเลข ๔๐๓ไปทางทิศตะวันตกเฉียงเหนือ เป็นระยะ ๕๗๐ เมตร และไปทางทิศตะวันออกเฉียงใต้เป็นระยะ๓๕๐ เมตร ตรงจุดที่อยู่ห่างถนนสาธารณะไม่ปรากฏชื่อ บรรจบกับทางหลวงแผ่นดินหมายเลข๔๐๓ ไปทางทิศตะวันออกเฉียงเหนือตามแนวทางหลวงแผ่นดินหมายเลข ๔๐๓ เป็นระยะ ๔๕๐ เมตรและเป็นเส้นตั้งฉากกับถนนกรมโยธาธิการ ตง. ๒๐๐๗ตรงจุดที่อยู่ห่างจากหลักเขตเทศบาลที่ ๗ ไปทางทิศตะวันออกเฉียงใต้ตามแนวถนนโยธาธิการ ตง. ๒๐๐๗ เป็นระยะ ๗๖๐ เมตรทิศใต้จดเส้นตั้งฉากระยะ ๒๐๐ เมตร กับถนนกรมโยธาธิการ ตง. ๒๐๐๗ตรงจุดที่อยู่ห่างจากหลักเขตเทศบาลที่ ๗ ไปทางทิศตะวันออกเฉียงใต้ตามแนวถนนโยธาธิการ ตง. ๒๐๐๗ เป็นระยะ ๗๖๐ เมตร เส้นขนานระยะ ๒๐๐ เมตรกับศูนย์กลางถนนกรมโยธาธิการ ตง. ๒๐๐๗ไปทางทิศตะวันตกจนบรรจบกับเขตเทศบาลเลียบเขตเทศบาลลงไปทางด้านใต้ บรรจบกับเส้นขนานระยะ๒๐๐ เมตร กับศูนย์กลางทางถนนสาธารณะไม่ปรากฏชื่อ เส้นขนานระยะ ๒๐๐ เมตรกับศูนย์กลางถนน รพช. ตง. ๓๐๓๒ เส้นตั้งฉากกับถนน รพช.ตง. ๓๐๓๒ ตรงจุดที่อยู่ห่างจากถนนสาธารณะไม่ปรากฏชื่อบรรจบกับถนน รพช. ตง. ๓๐๓๒ ไปทางทิศใต้ ตามแนวถนนรพช. ตง. ๓๐๓๒ เป็นระยะ ๕๐๐ เมตรเส้นตรงที่ต่อตรงจากเส้นตั้งฉากดังกล่าวไปทางทิศตะวันตกเฉียงเหนือจนบรรจบกับแม่น้ำตรัง ฝั่งตะวันตกและเส้นตั้งฉากกับแม่น้ำตรัง ฝั่งตะวันตกตรงจุดที่อยู่ห่างจากกึ่งกลางปากคลองท่าส้ม ไปทางทิศใต้ ตามแนวแม่น้ำตรังฝั่งตะวันตก เป็นระยะ ๒,๓๐๐ เมตรทิศตะวันตกจดเส้นขนานระยะ ๑,๕๐๐ เมตร กับแม่น้ำตรัง ฝั่งตะวันตกไปทางด้านเหนือ จนบรรจบกับจุดเริ่มต้นเว้นแต่พื้นที่บริเวณที่๒บริเวณที่ ๒ หมายความว่าพื้นที่บริเวณดังต่อไปนี้๒.๑ทิศเหนือ จดเส้นขนานระยะ ๒๐๐ เมตร กับศูนย์กลางถนนสาธารณะไม่ปรากฏชื่อและถนนสาธารณะไม่ปรากฏชื่อ ฟากใต้ทิศตะวันออกจดเส้นขนานระยะ ๒๐๐ เมตร กับศูนย์กลางถนนควนทองสีห์ และเขตเทศบาลเมืองกันตังอำเภอกันตัง จังหวัดตรังทิศใต้จดเขตทางรถไฟสายใต้ ฟากเหนือทิศตะวันตกจดถนนสาธารณะไม่ปรากฏชื่อ ฟากตะวันออกและฟากเหนือเส้นขนานระยะ ๑๕๐ เมตร กับศูนย์กลางถนนกิตติคุณถนนสาธารณะไม่ปรากฏชื่อ ฟากตะวันออก และเส้นขนานระยะ ๓๐๐ เมตร กับแม่น้ำตรังฝั่งตะวันออก๒.๒ทิศเหนือ จดเส้นขนานระยะ ๔๕๐ เมตร กับศูนย์กลางถนนตรังคภูมิและเขตทางรถไฟสายใต้ฟากใต้ทิศตะวันออกจดเขตเทศบาลเมืองกันตัง อำเภอกันตัง จังหวัดตรังและจดเส้นขนานระยะ ๒๐๐ เมตรกับศูนย์กลางถนนสาธารณะไม่ปรากฏชื่อทิศใต้จดถนนกรมโยธาธิการ ตง. ๒๐๐๗ ฟากเหนือ ถนนป่าไม้ ฟากเหนือและถนนตรังคภูมิ ฟากเหนือทิศตะวันตกจดถนนสาธารณะไม่ปรากฏชื่อ ฟากตะวันออกและฟากใต้ และถนนค่ายพิทักษ์ ฟากตะวันออก๒.๓ทิศเหนือ จดถนนป่าไม้ ฟากใต้ทิศตะวันออกจดหน่วยจัดการป่าชายเลน ที่ ตง.๔ หน่วยป้องกันรักษาป่าที่ตง.๗ (เดิม ตง.๒ กันตัง) และหน่วยจัดการป่าชายเลนที่ตง.๑ทิศใต้จดสวนสาธารณะควนตำหนักจันทร์ทิศตะวันตกจดห้องสมุดประชาชนอำเภอกันตัง สำนักงานการไฟฟ้าอำเภอกันตัง สำนักงานการประปาอำเภอ-กันตังและหนองน้ำสาธารณะประโยชน์๒.๔ทิศเหนือ จดถนนป่าไม้ ฟากใต้ทิศตะวันออกจดแนวเขตป่าสงวนแห่งชาติ แนวเขตป่าไม้ถาวรตามมติคณะรัฐมนตรี ป่าควนกันตังทิศใต้จดสวนสาธารณะควนตำหนักจันทร์ทิศตะวันตกจดหน่วยพิทักษ์ป่าเกาะเคี่ยม๒.๕ทิศเหนือ จดเส้นขนานระยะ ๑๐๐ เมตร กับศูนย์กลางถนนตรังคภูมิทิศตะวันออกจดถนนขื่อนา ฟากตะวันตก และถนน รพช. ตง. ๓๐๓๒ฟากตะวันตกทิศใต้จดห้วยสาธารณะไม่ปรากฏชื่อ ฝั่งเหนือทิศตะวันตกจดคลองกันตังใต้ ฝั่งตะวันออก โฉนดที่ดินเลขที่ ๑๗๐๙ น.ส.๓ เลขที่ ๖๒๒/๕, ๖๒๑/๔,๔๑๕, ๑๔๔/๓๘ และเส้นขนานระยะ ๑๕ เมตรกับแม่น้ำตรัง ฝั่งตะวันตก๒.๖ทิศเหนือ จดถนนตรังคภูมิ ฟากใต้ ถนนเขื่อนเพชร ฟากใต้และเส้นเลียบแนวเขตโรงเรียนกันตังพิทยากร ด้านตะวันออกทิศตะวันออกจดเส้นเลียบแนวเขตสวนสาธารณะควนตำหนักจันทร์ ด้านตะวันตกเส้นเลียบแนวเขตบ้านพักข้าราชการกรมเจ้าท่า ด้านใต้ และแนวเขตป่าสงวนแห่งชาติและแนวเขตป่าไม้ถาวรตามมติคณะรัฐมนตรีป่าควนกันตัง ด้านตะวันตกและด้านใต้ทิศใต้จดเขตเทศบาลเมืองกันตัง เส้นขนานระยะ ๒๐๐ เมตร กับศูนย์กลางถนนถนน รพช. ตง.๓๐๓๒จนบรรจบกับถนนสาธารณะไม่ปรากฏชื่อฟากตะวันตกและถนนสาธารณะไม่ปรากฏชื่อ ฟากตะวันตกทิศตะวันตกจดถนน รพช. ตง. ๓๐๓๒ ฟากตะวันออกและถนนขื่อนา ฟากตะวันออกทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ตามแผนที่ท้ายประกาศกระทรวงมหาดไทยนี้ข้อ๒ให้กำหนดพื้นที่บางส่วนในท้องที่ตำบลคลองลุ ตำบลย่านซื่อ ตำบลบางเป้าตำบลบ่อน้ำร้อน ตำบลกันตัง และตำบลกันตังใต้ อำเภอกันตัง จังหวัดตรังภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภทดังต่อไปนี้(ก)ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข)ภายในบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๖๐๐ ตารางเมตร แต่ไม่เกิน ๑,๐๐๐ ตารางเมตรแต่ทั้งนี้จะต้องเป็นไปตามข้อกำหนดดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่ต้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๕(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕)มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐(๖)มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๓๐เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗)มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘)อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซี่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙)มีที่จอดรถยนต์ไม่น้อยกว่า ๑ คัน ต่อพื้นที่อาคาร ๒๐ ตารางเมตรเศษของ ๒๐ ตารางเมตร ให้คิดเป็น ๒๐ ตารางเมตร(๑๐)ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ๒ ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ๖[๑] ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒ กันยายน พ.ศ.๒๕๔๖ประมวล รุจนเสรีรัฐมนตรีช่วยว่าการ ฯ ปฏิบัติราชการแทนรัฐมนตรีว่าการกระทรวงมหาดไทยแผนที่ท้ายประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลคลองลุตำบลย่านซื่อ ตำบลบางเป้า ตำบลบ่อน้ำร้อนตำบลกันตังและตำบลกันตังใต้ อำเภอกันตัง จังหวัดตรัง[ดูข้อมูลจากภาพกฎหมาย]บรรณพต/พิมพ์๕มกราคม ๒๕๔๗บรรณพต/แก้ไข๙มกราคม ๒๕๔๗พัชรินทร์/ทรงยศ/ตรวจ๘มกราคม ๒๕๔๗A+B[๑]รก.๒๕๔๖/พ๑๐๑ง/๕๖/๔ กันยายน ๒๕๔๖